61. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ  ΚΥΒΕΡΝΗΣΕΩΣ Αριθ.12859 της 9/30 Ιουν. 1977 (ΦΕΚ  Β΄ 611) Περί καθορισμού διαδικασίας επιλογής προσωπικού που θα προσλαμβάνεται με σύμβαση ωρισμένου χρόνου, στη Γενική Γραμματεία Αθλητισμού. Έχοντας υπόψη τις διατάξεις: 1.Του Ν.Δ. 385/1969 "περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.". 2.Του Ν.Δ. 216/1975 "περί συστάσεως Υπουργείου Προεδρίας Κυβερνήσεως". 3.Του Νόμ. 423/1976 "περί Γυμναστηρίων και ρυθμίσεως θεμάτων αφορώντων εις τον εξωσχολικόν αθλητισμόν", αποφασίζουμε: Καθορίζουμε τη διαδικασία επιλογής του προσωπικού που θα προσλαμβάνεται στη Γενική Γραμματεία Αθλητισμού και στα Εθνικά Γυμναστήρια που εποπτεύει, με σχέση εργασίας ιδιωτικού δικαίου ωρισμένου χρόνου, με βάση το άρθρ. 20 του Νόμ. 423/76, ως εξής: Α΄ Όργανο προσλήψεως: Η πρόσληψη του άνω προσωπικού γίνεται από το όργανο που ορίζει το άρθρ. 20 του Νόμ. 423/ 76. Β' Δημοσίευση προκηρύξεως: 1.Πρίν από την πρόσληψη θα προηγείται η έκδοση προκηρύξεως, που περίληψή της θα θυροκολλάται στο κτήριο της Γενικής Γραμματείας Αθλητισμού και αν μεν πρόκειται για πρόσληψη που εξυπηρετεί ανάγκες της Γενικής Γραμματείας Αθλητισμού και Εθνικών Γυμναστηρίων στο λεκανοπέδιο Αττικής, θα δημοσιεύεται δύο φορές σε μία καθημερινή Αθηναΐκή Εφημερίδα μεγάλης κυκλοφορίας, αν δε πρόκειται για πρόσληψη που εξυπηρετεί ανάγκες της Γενικής Γραμματείας Αθλητισμού και Εθνικών Γυμναστηρίων έξω από το λεκανοπέδιο Αττικής, θα δημοσιεύεται μία φορά σε μεγάλης κυκλοφορίας Αθηναϊκή Εφημερίδα και μία φορά σε Εφημερίδα της Πρωτευούσης του Νομού, ή σε περίπτωση που δεν εκδίδεται, σε Εφημερίδα γειτονικής πόλεως.  2.Με την προκήρυξη θα προσδιορίζεται η ιδιότητα και ο αριθμός των ατόμων που θα προσληφθούν και θα καλούνται οι ενδιαφερόμενοι, με προθεσμία 20 ημερών, από την τελευταία δημοσίευση να υποβάλουν στην Γενική Γραμματεία Αθλητισμού, αίτηση μαζί με πιστοποιητικό σπουδών και στις περιπτώσεις που απαιτείται προϋπηρεσία ή εμπειρία, βεβαίωση καθώς και υπεύθυνη δήλωση για το έτος γεννήσεως και όσο ορίζει το άρθρ. 1 παρ. 10 του 660/1965 Β.Δ/τος. 170 32.Η.δ.60-61 Εξωσχολική Σωματική Αγωγή Γ΄ Όργανο επιλογής: 1.Ο έλεγχος των τυπικών και ουσιαστικών προσόντων των υποψηφίων και η επιλογή των καταλληλοτέρων ανάμεσά τους, θα γίνεται από 5μελή επιτροπή που θα την αποτελούν: α)Ο Γενικός Διευθυντής της Γενικής Γραμματείας Αθλητισμού. β)Ο Διευθυντής Οικονομικών Υπηρεσιών. γ)Ο Διευθυντής Τεχνικών Υπηρεσιών. δ)Ο Προϊστάμενος Διευθύνσεως Διοικήσεως. ε)Ο Διευθυντής της Διευθύνσεως Αθλητισμού. 2.Η Επιτροπή συγκροτείται κατά περίπτωση με απόφαση του Υπουργού ή Υφυπουργού που εποπτεύει τη Γενική Γραμματεία Αθλητισμού. 3.Η Επιτροπή για να σχηματίσει γνώμη λαμβάνει υπόψη και εκτιμά γενικώς τα τυπικά και ουσιαστικά προσόντα των υποψηφίων, την προϋπηρεσία, το ήθος τους, όπως επίσης και κάθε στοιχείο που κατά τη γνώμη της μπορεί να διευκολύνει την ορθή κρίση της. Δ΄ Κατάρτιση πίνακα: Η Επιτροπή επιλογής, μετά την εκτίμηση των προσόντων των υποψηφίων, θα καταρτίζει πίνακα με αξιολογική σειρά των υποψηφίων για πρόσληψη. Η παρούσα καταργεί την 20903/18.10.76 απόφασή μας. Η απόφαση αυτή να δημοσιευθεί στην Εφημερίδα της Κυβερνήσεως. 